OpenLLM-France/wikimedia huggingface dataset:
# Wavre

* Per a altres significats, vegeu «Jacqueline Berenstein-Wavre».
Wavre (en neerlandès Waver, en való Wåve) és una ciutat belga, capital de la província del Brabant Való en la regió de Valònia que té 35.541 habitants. El municipi inclou les viles de Limal i Bierges. Forma part de la Comunitat Francesa de Bèlgica. Està envoltada pels municipis d'Ottignies-Louvain-la-Neuve, Rixensart, Overijse, Huldenberg, Grez-Doiceau i Chaumont-Gistoux, i és travessat pel riu Dijle.

## Història

En l'antiguitat va ser una vil·la gallo-romana i va formar part de la Gàl·lia, però, va ser devastada per les invasions germàniques als segles III i IV, A partir de l'any 1050 Wavre és esmentada per primera vegada, com a dependència del comtat de Lovaina, part del pagus de Brabant. La capella construïda pels comtes prop de l'antiga vil·la va ser cedida a l'abadia d'Afligem uns anys més tard. Al segle XIII ja existia un mercat a la ciutat naixent construïda a la cruïlla de les carreteres Brussel·les-Namur i Nivelles-Lovaina. El 1222, el duc Enric I de Brabant va concedir a la ciutat la seva carta de ciutat. Al voltant de la mateixa època, l'Abadia d'Afligem va expandir les seves possessions de Wavre en un priorat, que va atreure pelegrins d'una àmplia regió al voltant de la ciutat.

## Població

* 01.03.1991: 28.565 habitants
* 01.10.2001: 31.461 habitants
* 01.01.2004 : 31.693 habitants
* 01.01.2006 : 32.203 habitants
* 01.01.2007 : 32.576 habitants
* 01.01.2008 : 32.792 habitants
* 01.01.2024 : 35.541 habitants

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 21 setembre 2024].
* ↑ «Le coeur de Wavre» (en francès). Ajuntament de Wavre. [Consulta: 21 setembre 2024].
* ↑ Siebrand, Michel; Paridaens, Nicolas «Basse-Wavre. Une villa gallo-romaine revisitée» (en francès). Wavriensia, LI, 5, 2002, pàg. 142–179. ISSN: 0043-1567.
* ↑ Leblois, Ch.; Leblois, Y. «Une pièce remarquable de la villa gallo-romaine de Nouvelles (Hainaut)». Latomus, 25, 4, 1966, pàg. 805–823. ISSN: 0023-8856.

## Enllaços externs

* Web de la vila gal·loromana de Basse-Wavre Arxivat 2008-02-24 a Wayback Machine.
* Web de la revista de cultura de Wavre
* Web municipal
* Història de la batalla de Wavre i Waterloo
* El carilló de Wavre Arxivat 2011-10-01 a Wayback Machine.
# Waite Hill

Waite Hill és una població dels Estats Units a l'estat d'Ohio. Segons el cens del 2000 tenia 446 habitants.

## Demografia

Segons el cens del 2000, Waite Hill tenia 446 habitants, 183 habitatges, i 144 famílies. La densitat de població era de 40,9 habitants per km².
Dels 183 habitatges en un 19,7% hi vivien nens de menys de 18 anys, en un 75,4% hi vivien parelles casades, en un 2,2% dones solteres, i en un 20,8% no eren unitats familiars. En el 13,7% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,71.
Per edats la població es repartia de la següent manera: un 16,6% tenia menys de 18 anys, un 3,6% entre 18 i 24, un 17% entre 25 i 44, un 38,3% de 45 a 60 i un 24,4% 65 anys o més.
L'edat mediana era de 52 anys. Per cada 100 dones de 18 o més anys hi havia 100 homes.
La renda mediana per habitatge era de 97.595 $ i la renda mediana per família de 134.041 $. Els homes tenien una renda mediana de 76.790 $ mentre que les dones 32.188 $. La renda per capita de la població era de 61.408 $. Aproximadament l'1,4% de les famílies i el 0,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waite Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Waite Hill». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Maméixevo

Maméixevo (en rus: Мамешево) és un poble de l'óblast de Nijni Nóvgorod, a Rússia, segons el cens del 2010 tenia 206 habitants, pertany al municipi de Tenekàievo.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Fuscaldo

Fuscaldo és un municipi italià, dins de la província de Cosenza, que limita amb els municipis de Cerzeto, Guardia Piemontese, Lattarico, Mongrassano, Montalto Uffugo, Paola, Rota Greca i San Benedetto Ullano a la mateixa província.

## Evolució demogràfica

Població censada al municipi de Fuscaldo :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* «Pàgina web oficial de Fuscaldo» (en italià).
# Alfons II del Congo i Nkondo

Alfons II del Congo i Nkondo va ser governant del regne del Congo en el període posterior a la Guerra Civil del Congo. Era membre de la Casa de Kimpanzu i podria haver estat recolzat en la seva reclamació pel tron per partisans a Soyo. Era casat amb Ana Afonso de Leão, germana del rei Garcia II del Congo, i a la mort d'António I a la batalla de Mbwila va prendre el tron el novembre de 1665 en el primer d'una sèrie de pretendents per al tron del regne. Però va ser deposat només un mes al seu mandat el desembre de 1665 per Àlvar VII del Congo de la casa Kinlaza. El rei deposat es va veure obligat a fugir a les muntanyes de Nkondo, on va governar en oposició als Kinlaza fins a la seva mort el 1669.

## Referències

* ↑ John K. Thornton « The Kingdom of Kongo, ca. 1390-1678. The Development of an African Social Formation (Le royaume du Kongo, ca. 1390-1678. Développement d'une formation sociale africaine) » dans : Cahiers d'Études Africaines Vol. 22, Cahier 87/88, Systèmes étatiques africains (1982), p. 325-342
# Condé Nast Building

El Condé Nast Building és un gratacel de Times Square a Manhattan del que la construcció ha estat acabada el 1999. Porta el nom de Condé Nast, un grup d'edició de premsa americà.
Compta amb 48 pisos per 247 metres (809 peus) d'alçada. És avui el 10è immoble més alt de New York i el 38è dels Estats Units.
Ha estat construït per Fox & Fowle i ha estat registrada com la primera torre verda de New York. La torre Condé Nast ha precedit la col·locació del sistema de mesura LEED (Leadership in energy and environmental design: l'avançament en matèria de disseny en energia i medi ambient).

## Enllaços externs

* (anglès) Web oficial
* (anglès) El Condé Nast Building a Skyscraperpage
* (anglès) El Condé Nast Building a Emporis
# Waiting For The Worms

«Waiting For The Worms» (de l'anglès, "Esperant Als Cucs") és la cuarta cançó del costat B del segon disc de l'onzè àlbum del grup anglès de rock progressiu Pink Floyd, The Wall, llançat l'any 1979. Va després de «Run Like Hell» i abans de «Stop». Té una duració de 4:04 minuts i va ser escrita per Roger Waters.

## Tema

Aquesta cançó continua la història de Pink, el protagonista de The Wall. En aquest moment, Pink ha perdut tota esperança, i deixa que els cucs controlin els seus pensaments.
En la seva al·lucinació és un dictador feixista que només reparteix odi prometent que els que el segueixin veuran Anglaterra regnar de nou (Britannia rule again) i enviar els immigrants al seu país (send our coloured cousins home again). També anuncia que està "waiting to turn on the showers and fire the ovens ("esperant per prendre les dutxes i encendre els forns"), una clara referència als assasinats a cambres de gas i forns de la Segona Guerra Mundial. El compte inicial és "Eins, zwei, drei, alle!" que en alemany vol dir: "un, dos, tres, tots!".

## Composició

La cançó és una marxa lenta en Sol major, començada per David Gilmour i Roger Waters alternant veus tranquil·les i estridents, respectivament. Waters pren el relleu amb una extensa vampera en La menor, musicalment similar a una anterior cançó de l'àlbum, «The Happiest Days Of Our Lives». Mitjançant un megàfon, crida contundents invectives. Després d'una extensa disputa, la veu més tranquil·la de Gilmour torna, amb la promesa que els seus seguidors "tornaran a veure Britannia governar" i "enviaran els nostres cosins de color a casa de nou", amb Waters que conclou: "Tot el que heu de fer és seguir els cucs!".
Llavors, la cançó es converteix en un tema instrumental de tonalitat menor; la qual també té lloc a altres cançons de l'àlbum, com a «Another Brick in the Wall», la secció instrumental de «Hey You» o a «The Trial». El riff es repeteix en mi menor, amb acords en mi menor i re major que es toquen en uns teclats. Des del megàfon, el cant de Waters cau en la incomprensibilitat, mentre la música i els cants de la multitud augmenten. Finalment, la cançó s'atura bruscament amb un crit de "Stop!" (de l'anglès, "Atura't!").

## Personal

* Roger Waters: EMS VCS 3, veu principal i corals, veus de megàfon
* David Gilmour: Veu principal, cors (intro), riures, guitarres, baix elèctric, sintetitzador Prophet-5
* Nick Mason: Bateria
* Richard Wright: Orgue
* Bob Ezrin: Piano: Cors
* Bruce Johnston: Cors secundaris
* Toni Tennille: Cors secundaris
* Joe Chemay: Cors secundaris
* Stan Farber: Cors secundaris
* Jim Haas: Cors secundaris
* John Joyce: Cors secundaris

## Referències

* ↑ «The Wall - Pink Floyd». [Consulta: 1r abril 2021].
* 1 2 «Waiting For The Worms». [Consulta: 1r abril 2021].
* ↑ «pink floyd waiting for the worms Traducida en Español» (en castellà).
* ↑ «Waiting For The Worms – The Wall Analysis» (en anglès americà). [Consulta: 1r abril 2021].
* ↑ «Pink Floyd's The Wall: Un Análisis completo». [Consulta: 1r abril 2021].
* ↑ «Pink Floyd | The Official Site». [Consulta: 1r abril 2021].

## Vegeu també

* Discografia de Pink Floyd
# Fusconaia cuneolus

Fusconaia cuneolus és una espècie de mol·lusc bivalve pertanyent a la família Unionidae. Viu a l'aigua dolça. Es troba als Estats Units: Alabama, Tennessee i Virgínia.

## Referències

* 1 2 IUCN (anglès)
* ↑ U.S. Fish and Wildlife Service (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* UICN, 1990. Llista Vermella d'Animals Amenaçats de la UICN 1990. UICN, Gland, Suïssa i Cambridge, la Gran Bretanya.
* Parmalee, P.W. & Bogan, A.E., 1998, The Freshwater Mussels of Tennessee, pg.115.
# André Deforge

André Deforge (París, 4 de març de 1914 - Ídem, 24 de gener de 1996) va ser un ciclista francès que va córrer en els anys previs i posteriors a la Segona Guerra Mundial.

## Palmarès

* 1933
** Campió de França amateur en ruta
* 1935
** Vencedor d'una etapa al Circuit de l'Oest
* 1936
** 1r a la París-Reims-Verdun
* 1939
** 1r al Critèrium Nacional de la Ruta

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# West Carson

West Carson és una concentració de població designada pel cens dels Estats Units a l'estat de Califòrnia. Segons el cens del 2000 tenia 21.138 habitants.

## Demografia

Segons el cens del 2000, West Carson tenia 21.138 habitants, 7.156 habitatges, i 5.052 famílies. La densitat de població era de 3.611,3 habitants/km².
Dels 7.156 habitatges en un 29,6% hi vivien nens de menys de 18 anys, en un 52,6% hi vivien parelles casades, en un 12,5% dones solteres, i en un 29,4% no eren unitats familiars. En el 24% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,41.
Per edats la població es repartia de la següent manera: un 22,6% tenia menys de 18 anys, un 8% entre 18 i 24, un 29,3% entre 25 i 44, un 24,8% de 45 a 60 i un 15,3% 65 anys o més.
L'edat mediana era de 38 anys. Per cada 100 dones de 18 o més anys hi havia 89,5 homes.
La renda mediana per habitatge era de 49.118 $ i la renda mediana per família de 55.000 $. Els homes tenien una renda mediana de 41.085 $ mentre que les dones 32.032 $. La renda per capita de la població era de 21.023 $. Entorn del 7,4% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Carson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- West Carson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Vàlvula Dunlop

La vàlvula Dunlop (també anomenada vàlvula Woods o una vàlvula anglesa) és un tipus de vàlvula pneumàtica que s'utilitza en alguns països, com Japó, República Txeca, Índia, Pakistan, Sri Lanka, Polònia, Romania, Rússia, els Països Baixos, Alemanya, Gran Bretanya, Noruega, Finlàndia, Suècia, Dinamarca i diversos països en desenvolupament, majoritàriament amb càmeres per a bicicletes. Té una base més àmplia que una vàlvula Presta, prou similar a una vàlvula Schrader per poder utilitzar forats de vàlvules idèntics perforats en les llantes, però es pot inflar amb un adaptador de vàlvula Presta. El mecanisme intern de la vàlvula es pot reemplaçar fàcilment, sense necessitat d'eines especials. L'inventor va ser CH Woods. Va substituir la vàlvula original de Dunlop per a pneumàtics.

## Vegeu també

* Vàlvula Presta
* Tija de vàlvula
* Vàlvula Schrader

## Referències

* ↑ «Japan Cycling Navigator:Information: Bikes in Japan: Tyres and Tubes». www.japancycling.org. [Consulta: 1 juny 2009].
* ↑ http://guides.wiggle.co.uk/inner-tube-buying-guide/ Arxivat 2015-09-04 a Wayback Machine.
* ↑ Sheldon Brown. «Glossary: Woods Valve». [Consulta: 1 desembre 2010].
* ↑ Moulton, Dave. «John Boyd Dunlop», 21-08-2007. [Consulta: 9 gener 2013].
# Gas natural vehicular

* Per a altres significats, vegeu «gas natural (desambiguació)».
S'anomena gas natural vehicular (GNV per les seves sigles en català o NGV per les sigles en anglès), al subproducte gasós del petroli que s'utilitza com a combustible. Moltes vegades s'usa el terme gas natural vehicular com sinònim de gas natural comprimit , i en altres casos la combinació gas natural comprimit vehicular (GNVC). No obstant això, el GNV pot ser també gas natural liquat , que també és usat com a combustible vehicular, encara que en una mesura molt menor.
El Gas Natural Vehicular no és el mateix gas d'ús domèstic, ja que el gas d'ús domèstic és una barreja de propà i butà, i el GNV és gas Metà, la diferència entre els dos ve donada bàsicament per la humitat present en el propà, i absent en el metà. Aquest és comprimit generalment a 3.000 PSI per emmagatzemar la major quantitat de metres cúbics en els cilindres, el que brinda més autonomia al vehicle.

## El gas natural com a combustible vehicular en el món

| País | Vehicles amfibis | Estacions de servei | Percentatge del parc automotor |
| Argentina | 2.100.000 | 1.900 | 21,7% |
| Perú | 425.513 | 1.442 | 25,0% |
| Pakistan | 1.550.000 | 1.606 | 24,9% |
| Brasil | 1.425.513 | 1.442 | 10,0% |
| Itàlia | 432.900 | 1.142 | 1,1% |
| Índia | 334.820 | 321 | 2,3% |
| Iran | 263.662 | 179 | 23,9% |
| Estats Units | 146.876 | 1.340 | 0,1% |
| Colòmbia | 340.000 | 614 | 7,26% |
| Xina | 127.120 | 355 | 0,4% |
| Ucraïna | 100.000 | 147 | 2,0% |

## Vegeu també

* Gas combustible
* Gas natural
* Gas natural comprimit
* Gas de fusta
* Gas ciutat

## Referències

* ↑ ngvglobal.com. Indústria Colombiana del GNV Demana al Govern que Proveeixi Condicions de Mercat Justes; [Consulta: 22 juny 2011]. Arxivat 2011-05-10 a Wayback Machine.
* ↑ «Proexport, anàlisi de mercat automotriu;». Inverteixi a Colombia. Arxivat de l'original el 2015-09-24. [Consulta: 22 juny 2011].
* www.iangv.org Arxivat 2012-04-22 a Wayback Machine.

## Enllaços externs

* International Association for Natural Gas Vehicles Arxivat 2012-04-22 a Wayback Machine.
* Ressenya de gas natural - Recursos en espanyol del US Department of Energy
# André Daugnac

André Daugnac (Tolosa de Llenguadoc, 14 de desembre del 1919 - Perpinyà, 30 de desembre del 1995) va ser un nord-català empresari i senador francès, batlle del Soler.

## Biografia

Professionalment es dedicà al comerç de maquinària agrícola i a la gestió d'espais verds. Va ser alcalde del Soler des del 1971 al 1995. Del 1976 al 1982 va ser conseller general pel cantó de Millars i posteriorment (ho era el 1986) va ser vicepresident del Consell General dels Pirineus Orientals. Esdevingué senador el 3 de desembre del 1987 en substitució de Guy Malé, traspassat a mitja legislatura, i ocupà l'escó fins a l'1 d'octubre del 1992, perquè no es presentà a la reelecció. Durant el seu pas per la Cambra formà part del Grup de la Unió -Centrista.
El Soler posà el seu nom a la cèntrica plaça on hi ha l'ajuntament.

## Condecoracions

* Medalla Militar (França)
* Cavaller de l'Orde Nacional del Mèrit
* Creu de Guerra 1939-1945
* Creu de Guerra dels Teatres d'Operacions Exteriors
* Medalla de la Resistència
* Creu del combatent
* Medalla colonial fermall « Extrem Orient »
* Medalla commemorativa de la Campanya d'Indoxina
* Medalla dels ferits militars

## Referències

* ↑ 30 de desembre segons la plana del Senat francès; 3 de desembre segons el diccionari biogràfic en línia Matrion
* ↑ A l'alcaldia del Soler succeí Delphin Jourdà, i a ell el reemplaçà François Calvet «Enllaç».

## Enllaços externs

* Actuació parlamentària i fotografia, a la plana del Senat francès (francès)
# Club de Futbol Calella

El Club de Futbol Calella és un club català de futbol de la ciutat de Calella, al Maresme. Actualment es troba a la tercera divisió Catalana. El seu tècnic actual és Jordi Cantano.

## Història

El futbol aparegué a Calella l'any 1917 quan es fundà el Centre d'Esports de Calella, disputant els seus partits a la platja de Calella. L'any següent el club es legalitzà en ingressar a la Federació Catalana. L'any 1923 es traslladà a un nou camp de joc, en millors condicions que el camp de la platja. La temporada 1924-25 van participar en el primer torneig federat. El club finalitzà en segona posició, tot just darrere de l'Iluro SC de Mataró en el seu grup. La següent temporada el club es proclamà campió de Catalunya de la seva categoria. L'any 1928 el club es dissolgué.
L'any 1930 es fundà el Calella Sport Club. La temporada 1933-34 es proclamà campió de Catalunya de Segona Categoria Ordinària en derrotar el CD Noia per 5 a 0.
Transcorreguda la Guerra Civil el club adoptà el nom de Club de Futbol Calella. El club es mantingué en categoria regional fins a l'any 1960, en què ascendí a la Tercera Divisió per primer cop.
El club compta avui dia amb diversos equips de futbol base (juvenils, cadets, infantils, alevins i benjamins), a més de l'equip absolut i una escola d'iniciació.

## Temporades

Fins a l'any 2011-12 el club ha jugat 17 temporades a Tercera Divisió, la darrera la temporada 1988-1989. Les seves dècades més brillants foren les dels anys 60 i 70, arribant a setzens de final de la Copa de 1971.
* 1956-1957: 3a Divisió 14è
* 1957-1958: 3a Divisió 15è
* 1962-1963: 3a Divisió 8è
* 1963-1964: 3a Divisió 9è
* 1964-1965: 3a Divisió 6è
* 1965-1966: 3a Divisió 10è
* 1966-1967: 3a Divisió 18è
* 1967-1968: 3a Divisió 4t
* 1968-1969: 3a Divisió 3r
* 1969-1970: 3a Divisió 6è
* 1970-1971: 3a Divisió 7è
* 1971-1972: 3a Divisió 9è
* 1972-1973: 3a Divisió 3r
* 1973-1974: 3a Divisió 14è
* 1974-1975: 3a Divisió 14è
* 1975-1976: 3a Divisió 20è
* 1988-1989: 3a Divisió 22è

## Referències

* ↑ http://hemeroteca.elmundodeportivo.es/preview/1934/06/16/pagina-4/633423/pdf.html
* ↑ http://hemeroteca.elmundodeportivo.es/preview/1934/05/16/pagina-2/631417/pdf.html
* ↑ http://hemeroteca.elmundodeportivo.es/preview/1968/12/30/pagina-9/953391/pdf.html
* ↑ http://hemeroteca.elmundodeportivo.es/preview/1971/05/03/pagina-7/970444/pdf.html

## Enllaços externs

* Dades del club Arxivat 2010-02-21 a Wayback Machine.
* Informació a la FCF Arxivat 2010-06-21 a Wayback Machine.
* Informació del club
# Segon Congrés Catalanista

El Segon Congrés Catalanista fou una assemblea convocada pel Centre Català i celebrada a Barcelona entre el 20 i el 27 de juny del 1883, per tal de discutir i de votar el Programa del Catalanisme, proclamant la necessitat i conveniència que els catalans s'havien d'afiliar només a organitzacions polítiques de disciplina exclusivament catalana. Hi participaren tots els grups catalanistes, inclosos els elements de la revista La Renaixença, força renuents a la participació en política; els afectes a la política centralista espanyola no hi acudiren. Presentaren la proposta de crear partits polítics d'àmbit català i refusar l'obediència a partits d'àmbit estatal, i refusar qualsevol actuació política catalana dependent de partits generals espanyols. Aquest acord impulsà Valentí Almirall a constituir el seu Centre Català en partit polític el 1884, però fracassà en intentar aplegar a les seves files totes les tendències catalanistes. Malgrat les discrepàncies entre els diferents sectors del catalanisme, van arribar a acords en qüestions específiques com la defensa del proteccionisme i del dret català.

## Vegeu també

* Primer Congrés Catalanista